O‘zbekiston Respublikasi Prezidenti Shavkat Mirziyoyev Filippin Respublikasida vayronkor toshqin va yer ko‘chishi yuz berib, ko‘plab insonlar qurbon bo‘lgani munosabati bilan ushbu mamlakat Prezidenti Rodrigo Dutertega ta’ziya izhor etdi. Bu haqda prezident matbuot xizmati xabar bermoqda. Oxirgi ma’lumotlarga ko‘ra, Filippinda «Tembin» tropik to‘fon keltirib chiqargan toshqin va ko‘chkilar oqibatida 240 kishi halok bo‘ldi, 100 kishi bedarak yo‘qoldi.